Tasekla taqbaylit tennerna s tira. Tuɣal, tessewseɛ deg yisental i ɣef d-tettawi. Seg yisental-a imaynuten, tella “tisselbi”. Tamiḍrant n tisselbi, deg umaḍal, tettwassen seg teglest, seg uqbel talalit n sidna Ɛissa, maca yewɛer usbadu-ines, imi tesɛa aṭas n yinumak, ttemgaraden seg tmetti ɣer tayeḍ, seg tallit ɣer tayeḍ. Xas yella umgired-agi, maca anamek mucaεen n wawal “tisselbi”, d adfaɛ n leɛqel1.